💜💜සිංහල පරිවර්තනය : සුලෝචනා ජයකොඩි💜💜
ලව් මී
හරි, අපි ආයේ පාරක් කරලා බලමු.
අපි මේක තියාගමු. තව එක පාරක් යමු.
තව එකම එක පාරක් විතරයි.
අපි මේක ගමු. තව එක පාරක් කරමු.
අපි මේකත් නිකන් තියාගමු.
ග්‍යු හී.
මට මේක කරන්න බෑ.
ඇයි ඒ?
මේ...
හැමදාම නැතුව අදම තමයි නාරා ඉස්පිරිතාලෙ නතර වුණෙත්.
අනික ඔයාට තිබුණේ සින්දුව මේ තරම් අමාරු නොකර ඉන්න.
මේක ප්ලේ කරන්න පුළුවන් කෙනෙක් එකපාරටම අහසින් වැටෙන්නේ නෑනේ.
සමහරවිට... හී ජියොන්ග්?
හී ජියොන්ග්?
ඔයා හිතුවද මම කතා කළේ නෑ කියලා?
එයා නොටේෂන් එක දැකලා කිව්වා
එයාට අඩුම තරමේ සතියක්වත් ඕනේ කියලා.
මම ඔයාට බනිනවා නෙවෙයි.
මම කියන්නේ, පොඩ්ඩක් රිලැක්ස් වෙන්න.
ටිකක් නම්‍යශීලී වෙන්නකෝ.
අහ්?
යුන් ජු?
බලන් ගියාම ඇත්තටම කෙනෙක් ඇවිත්නේ.
මම ආරංචි වුණා ඔයා ආපහු කොරියාවට ඇවිත් කියලා.
හැබැයි මෙහෙම දෙයක් නම් බලාපොරොත්තු වුණේ නෑ.
ආ දෝ හ්‍යුන්.
ජුන් කියුන්ග්, ඔයා කෑවද?
මම හිටියේ ඔයා එක්කම කන්න කියලා බලන්.
තාම ඉවර වෙන්න ගොඩක් වෙලා යයිද?
තව ටිකක් වෙලා යයි වගේ.
මම පස්සේ ජුන්ග් හූන් එක්කම කන්නම්.
ඔයා අනිවාර්යයෙන්ම කන්න.
ඔයාට බඩගිනි ඇතිනේ.
ජින් හෝ.
ඔයා බොම්ව දැක්කද?
මට එයාව කොහෙවත් හොයාගන්න බෑනේ.
ජා යොන්ග්,
ඔයාට හොඳයි නේද?
මට එකපාරටම නින්ද ගියා වගේ.
මම බොම් ගැන හීනයක් දැක්කා.
ඒක ඇත්තටම වෙනවා වගේමයි දැනුනේ.
අනේ මන්දා.
ඒක හීනයක් විතරයි නේද.
ඔයා හොඳටම බය වෙන්න ඇති.
ඔව්.
මට සමා වෙන්න.
ඔයා මිලියන 5ක් ලෑස්ති කරගත්තා නම් හරි.
ගොඩක් කථිකාචාර්යවරු ඔය සාමාන්‍ය විෂයන් වලට ඇහැ ගහගෙන ඉන්නේ,
ඒ වගේම පැමිණිලිවල ඉවරයක් නෑ.
ඔයා ගාව ඔය ගාණ ලෑස්ති නම්, ප්‍රශ්නයක් වෙන එකක් නෑ.
හරි.
වැඩේ ඉවර කරලා ඉක්මනට එන්න.
අධ්‍යක්ෂකතුමා ඒකට කැමති වුණා.
ඔයාගේ එකවුන්ට් විස්තර ජුන්ග් හූන්ට යවන්න.
ඒක ටිකක් හරි නෑ වගේ නේද?
ස්තූතියි.
කෑම රස විඳින්න. ෂා, ස්තූතියි.
හැග්ෆිෂ් කාපු කාලයක් මතක නෑ.
මම ඉස්සෙල්ලා ප්ලේ කරනකොට, මට පරණ දේවල් මතක් වුණා.
කැම්පස් එකේ මුල් කාලේ, ජොන්ග්නෝ පාරේදී,
මම පියානෝ එක ප්ලේ කළා, ඔයා හදපු සින්දුව.
මතකද මිනිස්සු වට වෙලා අහගෙන හිටියා?
එ කාලේ මම ඔයාට කොච්චර කැමැත්තෙන් හිටියද කියලා ඔයා දන්නවද?
ඒ මතකයන් පවා ඔයාට අපහසුද?
මමත් අතීතය ගැන කල්පනා කළා.
ඒ කාලේ...
මමත් ඔයාට ගොඩක් කැමැත්තෙන් හිටියේ.
ඒත්...
ඔයා කිව්වා වගේම,
ඒවා නිකන් මතකයන් විතරයි.
සොරි. මම දැන් යන්න ඕනේ.
ජුන් කියුන්ග් බලන් ඉන්නවා. මම මෙතන ඉන්න හොඳ නෑ.
එතකොට මම?
මට මේ වෙලාවේ ඕනේ ඔයාව.
අපි දෙන්නා වෙන් වෙලා ගොඩක් කල්.
මම ඩැනියෙල්ගේ තාත්තා විදියට මගේ යුතුකම් කරන්නම්,
ඒත් අපි අතරේ තියෙන්නේ එච්චරයි.
ඔයා කොහෙද යන්නේ?
ඒයි!
මම දන්නවා.
මම දන්නවා ජුන් කියුන්ග් දැන් ඉන්නේ දෝ හ්‍යුන් එක්ක කියලා.
ඒත් එයාලට තාම අවුරුදු දෙකයිනේ.
අපි දෙන්නගේ සම්බන්ධෙ ඊට වඩා පරණයි.
අනික අපිට...
ඩැනියෙල් ඉන්නවා.
මම හිතුවේ ඒක නිසා මම ශක්තිමත් කියලා.
ශක්තිමත්ද දුර්වලද කියලා දෙයක් නෑ.
ඉතින්...
ඔයා දැන් මොකද කරන්න යන්නේ?
මම දන්නේ නෑ.
මම දැන් මොකද කරන්නේ?
සතුටයි දුකයි
හැමවෙලේම එන්නේ අපි හිතන්නෙවත් නැති වෙලාවල් වල.
විශේෂයෙන්ම දුක.
අප්‍රිකාවේ ගෝත්‍රයක් තියෙනවා
එයාලා විශ්වාස කරන්නේ වැස්ස කියන්නේ දෙවියන්ගෙන් ලැබෙන දුකේ සලකුණක් කියලා.
ඉතින් වැස්ස වෙලාවට,
එයාලා ගමෙන් පිටට වෙලා ඉන්නවා
වැස්ස පායනකම්ම,
ආයෙත් ඉර පායලා
පොළොව වේලෙනකම්ම.
මේ වෙලාවේ සෝල් වලටත්,
කිසිම දැනුම් දීමක් නැතුව වැස්ස වැටෙනවා.
මේකත් දෙවියෝ අපිට එවන
දුකේ සලකුණක්ද?
හැමෝම,
කුඩයක් ගෙනාවද?
මමත් බොම්ව මේ විදියට අත ගෑවා,
එතකොට එයා හරිම නිශ්ශබ්දව ඉන්නවා.
එයාගේ ඔලුව පිටිපස්ස කොච්චර මෘදුද කියලා මට තාම මතකයි.
ඒ සුන්දර මතකයන් නිසා
දුක තවත් වැඩි වෙනවා.
මම දැනන් හිටියා නම් මෙහෙම වෙයි කියලා,
මම මේ තරම් මහන්සි වෙන්නේ නෑ.
අර මතකයන් මකලා දාන පැකේජ් එක,
තාම ඒක තියෙනවා ඇති නේද?
ඔයාට මතකද අර ජේජු වලදී දැකපු සංචාරකයෝ,
අපි කෑම කනකොට දැක්කේ?
ජින් හෝ.
ඔයාට ඇහෙන්නේ නැද්ද?
වැස්ස සද්දේ?
ජුන් කියුන්ග්, ඔයා කොහෙද ගියේ?
එළියේ හොඳටම වැස්සනේ.
ඔයාට තිබුණේ කුඩයක් අරන් යන්න.
කුඩ හැමතිස්සෙම ළඟ තියෙනවා වගේ පෙනුනට,
අපිට ඕන වෙලාවට කවදාවත් ළඟ නෑ.
මම ඔයාට බොරුවක් කිව්වා.
ඉස්සෙල්ලා,
අපි කෝල් එකේ ඉන්නකොට,
මම හිටියේ යුන් ජු එක්ක.
ඔයා ඒක දැනගත්තොත් කැමති වෙන එකක් නෑ කියලා හිතුණා,
ඒකයි මම මුකුත් නොකිව්වේ.
බොරු කියන එක හොඳයි කියලා මට හිතුණා.
මට සමා වෙන්න.
මම ඉස්සෙල්ලා ඔයාගේ ස්ටුඩියෝ එක පැත්තේ ගියා.
මාත් එක්ක අවංක වුණාට ස්තූතියි.
මම ඒ ගැන ගොඩක් කල්පනා කළා.
ඒ වගේම මට...
මේක මේකට හොඳම වෙලාව වෙයි කියලා හිතුණා.
ඔයාට මාව ඕන වුණත්,
ඔයාට මාව එපා වුණත්,
මම හැමදාම
ඔයාගේ ළඟින්ම ඉන්නවා.
ජුන් කියුන්ග්.
ඔයා මාත් එක්ක විවාහ වෙනවද?
හෙලෝ තාත්තේ. හෙලෝ.
ඔයා දැන් කාර්යබහුලද?
මට අවුලක් නෑ. ඇයි මොකද?
ලොකු දෙයක් නෙවෙයි.
ජා යොන්ග් ගැන.
මෙහෙ ආවට පස්සේ එයා ටිකක් හොඳින් හිටියා,
ඒත් එයාට හරියට නින්ද යන්නේ නෑ,
මේ ටිකේ එයා ඉන්නේ ටිකක් නොසන්සුන්ව,
එයාගේ හිත ටිකක් වැටිලා වගේ.
මම අහලා තියෙනවා සුරතල් සතුන් නැති වුණාම හැදෙන සින්ඩ්‍රෝමය එකක් ගැන.
සමහරවිට එයාටත් එහෙම වෙලා ඇති.
සුරතල් සතුන් නැති වීමේ සින්ඩ්‍රෝමය එක?
ඔව්.
ගොඩක් අය තමන්ගේ සුරතලා නැති වුණාම උපදේශන පවා ගන්නවා.
කොහොම වුණත් එයාට නැති වුණේ පවුලේ කෙනෙක්නේ.
ආ, ඒක නෙවෙයි.
ඇයි ඔයාලා දෝ හ්‍යුන් සහ ජුන් සෝ එක්ක මෙහෙ ඇවිත් යන්න එන්නේ නැත්තේ?
මම ඔයාලව දැක්කෙත් නෑ ගොඩ කාලෙකින්.
මට ඩැනියෙල්වත් මතක් වෙනවා.
අපි එන්නම් තාත්තේ.
සොරි මට ඔයා ගැන හොයලා බලන්න බැරි වුණාට.
මම දන්නවා ඔයා කාර්යබහුලයි කියලා. ස්තූතියි.
හරි.
ඒක නෙවෙයි...
ඔයා හොඳින් ඉන්නවා නේද?
මම හොඳින්.
හරි. ළඟදීම හම්බෙමු.
හරි.
ජා යොන්ග්.
මොකද ඔහොම බලාගෙන ඉන්නේ?
අද පොළ තියෙන දවස නේද.
යනවද පොඩ්ඩක් ඒ පැත්තේ රවුමක් දාන්න?
අපිට බඩු වගයක් ගන්නත් තියෙනවා,
වෙනසකටත් එක්ක ජාජන්මියොන් එකක් කමු.
ජින් හෝ.
ඇයි?
අපි මෙහෙ ආපු විදිය...
ඔයාට හිතෙන්නේ නැද්ද ඒක හරි හදිසියෙන් වුණා කියලා?
නිකන් අපි පැනලා ආවා වගේ.
ජින් හෝ.
මේ.
ඔයා මෙහෙට ආස නැද්ද?
මොකක්ද? මට උත්තර දෙන්න.
ඔයා මෙහෙට කැමති නැද්ද?
එහෙම දෙයක් නෙවෙයි... ඔයාමනේ කිව්වේ.
ඔයාට ඕන වුණේ මුලින්ම මල් පිපෙන,
මුලින්ම ඉර එළිය වැටෙන,
මුලින්ම වැටෙන කොළ පාගන්න පුළුවන් තැනක ජීවත් වෙන්න.
ඔයාමයි එහෙම කිව්වේ.
අපි පැනලා ආවේ නෑ.
මට නිකන් හිර වෙලා වගේ දැනුනා.
මම ඒ ගැන හරියට හිතුවේ නෑ.
මට සමා වෙන්න.
මම හිතන්නේ මම ඕනවට වඩා හිතනවා.
ඔයයි ජුන් කියුන්ගුයි එකටනේ ජීවත් වෙන්නේ, නේද?
ඒ කියන්නේ ඔයාලා දැනටමත් නිකන් කසාද නොබැඳපු ජෝඩුවක් වගේනේ.
ඔයාලට තව තියෙන්නේ එක පියවරයි.
තව එකම එක පියවරයි.
මේක එයාට ටිකක් අමාරු කාලයක්.
හරි.
මම කිව්වේ...
මගේ රස්සාව ස්ථිර නෑ,
මට ළමයෙකුත් ඉන්නවා. ඉතින්?
යෝජනාවක් කරනකොට ඒ ගැන එක පාරක් හරි සැකයක් හිතුණොත්,
ඒක කවදාවත් හරියන්නේ නෑ.
මේක එයා ගැන ප්‍රශ්නයක් නෙවෙයි.
එතකොට ළමයා නිසාත් නෙවෙයිද?
එතකොට ළමයාගේ අම්මා නිසාත් නෙවෙයිද?
එහෙනම් මොකක්ද ප්‍රශ්නේ?
මේක ඔයාගේ ප්‍රශ්නයක් නෙවෙයි.
ජුන් කියුන්ග්ට,
විවාහය කියන්නේ... ඔයා දන්නවනේ,
මම කොහොමද මේක කියන්නේ...
එයා දැනටමත් ඒ ගැන දාහක් දේවල් හිතලා ඉවරයි,
වෙන්න පුළුවන් හැම නරක දෙයක් ගැනම හිතලා ඉවරයි.
මොළේ තියෙන, හැමදේම සැකෙන් බලන අය කරන්නේ ඕක තමයි.
මම කියන්නේ,
මේක ඔයා ගැනවත් වෙන කෙනෙක් ගැනවත් නෙවෙයි.
ජුන් කියුන්ග්ට පුරුද්දක් තියෙනවා...
එයාට කවදාවත් ෆේල් වෙන්න බෑ කියලා ලොකු ඕනකමක් තියෙනවා.
නිකන්... පරිපූර්ණත්වයට බරයි වගේ.
ඒක මම නිසයි.
තේරුම් ගන්න අමාරුයි නේද?
ඔව්.
මට නම් ඇත්තටම තේරෙන්නේ නෑ,
මට නම් ඒක හිතාගන්නවත් බෑ.
දෝ හ්‍යුන් කියන්නේ ඇත්තටම හොඳ කෙනෙක්.
සතුට කියන්නේ
කාත් එක්ක හරි ඉන්න එක කියලා එයා මට කියලා දුන්නා.
ඉතින් මොකක්ද ප්‍රශ්නේ?
මට විශ්වාසයක් නෑ.
දැනට දන්න දේවල් එක්ක ජීවත් වෙන එකත් මාර අමාරුයි.
අපි අතරේ හිතාගන්න බැරි දෙයක් වුණොත්,
අපිට පාලනය කරගන්න බැරි ලොකු විනාශයක් වගේ දෙයක්...
මට එතකොට පැනලා යන්න හිතෙයි කියලා මම දන්නවා.
ඔව්.
ඔයාගේ තාත්තට ගොඩක් අමාරු වෙන්න ඇති නේද?
නෑ.
මම හිතන්නේ අම්මා ඊට වඩා දුක් විඳින්න ඇති.
අල්ලගෙන ඉන්නත් බැතුව, අතාරින්නත් බැතුව.
මම හිතන්නේ එයා ගොඩක් දුක් වින්දා.
තත්ත්වේ කොහොමද?
සම්පූර්ණයෙන්ම අවුල් වෙලා.
ජුන් කියුන්ග් ගැන මොකද?
එයා අවංකයි.
දියමන්තියක් අතාරින්න තරම්.
මම කවදාවත් දැකලා නෑ දෝ හ්‍යුන් මේ තරම් සීරියස් වෙනවා.
ඔයා හිතන්නේ නැද්ද...
ඒ දෙන්නා වෙන් වෙන්න නේද යන්නේ?
කාලයක් ආශ්‍රය කරපු, හරියටම ගැළපෙන වයසේ ඉන්න දෙන්නෙක්ට,
ඊළඟ පියවරට යන්න බැරිද?
ඔව්, එහෙම වෙනවා.
දෙන්නට දෙන්නා හොඳටම ආදරේ වුණත්?
ආදරේ කෙළවර වෙන්න ඕන කසාදෙකින්නේ.
සමාජීය සත්තු හැදිලා තියෙන්නේ එහෙමයි.
ආදරෙයි කසාදෙයි කියන්නේ එකට යන දෙකක්.
ඒක ඇත්ත.
කෙනෙක් එක්ක දිගටම ඉන්න බැරි නම්,
අපේ සහජ ඉවෙන් කියනවා ගැළපෙන කෙනෙක්ව හොයාගන්න කියලා.
ඔයාට මේ ගැන ඇත්තටම දුකද?
නෑ.
සමහරවිට චුට්ටක් විතර.
පොඩිම පොඩි දුකක් තියෙනවා.
මට කණගාටුයි.
මම විශ්වාස කරනවා
ඔයාටත් හරියනම වෙලාව එයි කියලා.
මම ඒ වෙනකන් බලන් ඉන්නවා,
විවෘත හදවතකින්.
ස්තූතියි
තේරුම් ගත්තාට.
මේක හොඳටම දිරලානේ.
අම්මෝ, ඔයා මාව බය කළානේ.
ඔයාට මේක කරන්න පුළුවන්ද?
ඔයා මීට කලින් මේවා කරලා නෑනේ.
අපි කෙනෙක්ට කතා කළොත් නරකද?
මේක අපේ ගෙදරනේ. හැම වෙලේම මිනිස්සුන්ට කතා කරන්න බෑ.
මම මේක බලාගන්නම්.
උදව්වක් ඕනද? නෑ, කමක් නෑ.
ඕක භයානකයි. බහින්න පහළට.
බහින්නකෝ.
ඕක භයානකයි.
ඔයා තාම තරහින්ද ඉන්නේ?
කවුද කිව්වේ මම තරහයි කියලා?
නිකන් බහින්නකෝ පහළට.
හරි.
ඔයා මම ගැන මොකක්ද හිතාගෙන ඉන්නේ?
මම මේක ගාණට හදලා දෙන්නම්.
මේවා මොනවද.
සද්දෙත් වැඩියි.
මේක සිම්පල් වැඩක්නේ.
අයියෝ, රිදෙනවා.
ඔයාට හොඳයිද? පොඩ්ඩක් ඉන්න.
ජා යොන්ග්, මාව බේරගන්න! මට වෙඩි වැදුණා.
ආයි, රිදෙනවා.
දෙයියනේ! අනේ, දැන් මොකද කරන්නේ?
එපා, උඩට එන්න එපා.
ඔයා පහළට යන්න. මම මේක බලාගන්නම්.
ඕක අදින්න එපා!
ඒයි, ඕක අල්ලන්න එපා.
ඔයා දැන් හිනා වුණාද?
සොරි.
ඒත් ඔයා ඉන්න විදිහ දැක්කම...
මට හිනාව නවත්තගන්න බෑ.
ජය වේවා.
දැන් සැහැල්ලුවක් දැනෙනවද?
ඔයා නියමෙට කළා.
මට ඕන වුණේ මීට වඩා හොඳ දෙයක් ඔයාට අරන් දෙන්න.
රෑ වෙනකන් ලියන හැම වෙලාවකම,
මට හොඳ සීෆුඩ් පෑන්කේක් එකක් කන්න හිතෙනවා.
හෙට කනවා කියලා හිතුවට, පස්සේ අමතක වෙනවා.
ඉතින් හැමදාම රෑට මට ඒක මතක් වෙනවා.
ඔයා ඉන්නේ ගොඩක් සතුටින් වගේ.
හොඳ ආරංචියක් තියෙනවා වගේ.
ඒක මූණෙන් පේනවද?
මේක නිකන් පුරසාරමක් වගේ...
මගේ බෝයිෆ්‍රෙන්ඩ් ප්‍රොෆෙසර් කෙනෙක් නෙමෙයි,
ඒත් එයාට ළඟදීම කැම්පස් එකක උගන්නන්න චාන්ස් එකක් ලැබෙයි වගේ.
ඒක නම් ඩබල් සතුටක්නේ.
මම හිතුවේ ඔයා දැනටමත් දන්නවා ඇති කියලා.
මොකක්ද?
ඉතින්...
මම දෙවැනි අවුරුද්දේ ළමයින්ගේ වැඩ ටික තෝරලා ඉවරයි.
තුන්වෙනි අවුරුද්දේ ඒව තාම හදල ඉවර නෑ.
තෑන්ක්ස්.
මට ප්‍රොෆෙසර් චෝයි කිව්වා.
සුබ පැතුම්.
ඔයාට පිං සිද්ධ වෙන්න තමයි.
ගොඩක් ස්තූතියි.
සෙමෙස්ටර් එක ඉවර වෙන්න ළඟයිනේ, ඒ නිසා වැඩ ටික හොඳට ඉවර කරන්න.
හරි. ඔව්, වැඩ ටික ඉවරයක් කරලා යන්නකෝ.
ලෙක්චර්ස් ලෑස්ති කරනකොට මොනවා හරි ඕන වුණොත්,
ප්‍රශ්නයක් තිබුණොත්, ඕන වෙලාවක මාව හම්බවෙන්න එන්න.
ප්‍රොෆෙසර්.
ඇයි?
ඒක...
ඉක්මනට කියන්න. මට ළඟදී පන්තියක් තියෙනවා.
නෑ, මුකුත් නෑ.
මම අන්තිම වෙනකන්ම උපරිමයෙන් වැඩ කරන්නම්.
නියමයි, ජය වේවා! හරි.
හෙලෝ, මම මේ කතා කරන්නේ.
මට පොඩි දෙයක් අහන්න තියෙනවා.
අහන්නකෝ.
මේ දවස්වල බාහිර කථිකාචාර්ය කෙනෙක් වෙන්න ඕන නම්,
තාමත් අර ප්‍රධාන ප්‍රොෆෙසර්ට ගාණක් දෙන්න ඕනද?
මොකක්? දැන් එහෙම දේවල් වෙන්නේ නෑ.
ඇයි එහෙම ඇහුවේ?
මේ ප්‍රොෆෙසර් සොන්ග් ගැන නෙමෙයි නේද?
නෑ. කෙනෙක් නිකන් මගෙන් ඇහුවා.
තෑන්ක්ස්.
මම පස්සේ ගන්නම්.
හරි.
මේ.
ජුන් සෝ.
නැගිටින්නකෝ. එන්නකෝ. ඇයි?
නැගිටින්න. මගේ අතින් අල්ලගන්නකෝ.
ඒ ඇයි?
මොකක්ද ප්‍රශ්නේ?
අපේ කටකාර ලේඛිකාව කියනවා...
මොකක්ද? මම...
මට ප්‍රධාන සම්මානේ ලැබුණා.
ආ, ඇත්තටම?
අපේ ප්‍රකාශන ආයතනයෙන් තිබ්බ තරඟෙන්...
මම පළවෙනියා වුණා.
මට නම් හිතාගන්නත් බෑ. ඔයාට ඒක ලැබෙන්නම වටිනවා.
නියමයිනේ. මට ගොඩක් සතුටුයි.
ඔයා ටූත්බ්‍රශ් එකයි ටවල් එකයි ගත්තද?
ඔව්, මම ඔක්කොම ගත්තා.
ඔයා කෑම්පින් යන්න ඕන කිව්වනේ. වෙලාව නියමයි.
ඔව් නේද.
ජුන් සෝ යි හෙය් ඔන් දෙන්නා මාර ජෝක්.
අම්මා මොකද කරන්නේ?
ඔයා ගෙදර තනියමනේ.
මට කරන්න දේවල් ඕන තරම් තියෙනවා.
මම යාළුවොත් එක්ක සෙට් වෙලා ජොලියක් දානවා.
අම්මා.
ඒ වුණාට...
අමතක කරන්න එපා
ඔස්කාට කන්න දෙන්න.
ඔයා හිතනවද මට ඔස්කාට කන්න දෙන්න අමතක වෙයි කියලා?
නෑ, මම අදහස් කළේ...
ඇත්තටම, එක පාරක්,
මම එයාට කෑම නොදී හිටියා ඕනකමින්ම.
මොකද මම ඒ දවස්වල කැමති වුණේ නෑ
ජුන් ක්‍යුන්ග්ට.
මම හිතන්නේ තාත්තා ඇවිල්ලා.
මම යනවා එහෙනම්. හොඳට සතුටු වෙන්න.
ඔයා මගේ මූණ හෝදනවා,
කොණ්ඩෙත් හෝදනවා...
මම ඇත්තටම සැප ගන්නවා.
තුවාල වුණාමත් වාසි තියෙනවා නේද.
ඊළඟ පාර මගේ දකුණු අත තුවාල කරගන්න ඕන.
එතකොට ඔයා මට කවයිත් එක්ක නේද?
කතාව නවත්තනවද පොඩ්ඩක්?
එයාලා ඕනම වෙලාවක එන්න පුළුවන්.
හරි හරි, හෝදනවා.
දැන් හොඳයි නේද?
තාත්තේ! මේච්චර දුර ආවට තෑන්ක්ස්.
කොහොමද. හායි.
ෂා, ඔයා මාර විදිහට ලොකු වෙලානේ.
ගන්න, ගන්න.
එකක් අහුවුණාද?
ජුන් ක්‍යුන්ග්!
මේක බලන්නකෝ.
මාළු මෙච්චර ඉඳලත්, මෙයාට එකෙක් අල්ලගන්න බෑනේ.
මෙච්චර ඉද්දි මිස් වෙන්නේ කොහොමද?
ඇත්තටම, ඇයි ඔයාට එකක්වත් අල්ලගන්න බැරි?
දෝ හ්‍යුන්ව දකින වාරයක් පාසා,
මට හිතෙන්නේ... එයා ඇත්තටම හොඳ කෙනෙක්.
ඔයාටත් එහෙම හිතෙනවද?
ඔව්.
ඔයාලා දෙන්නා හරිම ගැළපෙනවා.
ඉතින් ඇයි ඔයා දෙපාරක් හිතන්නේ?
ජුන් ක්‍යුන්ග්.
මාත් හැමදාම දුකෙන් හිටපු කෙනෙක් නෙමෙයි.
ඔයා තාම ඒක දන්නේ නැතුව ඇති.
අන්න ඒ නිසා...
ඔයා බය වෙලා ඉන්නේ.
ඒත් කවදාහරි ඔයා තේරුම් ගනීවි.
ආදරේ කියන්නේ එකට ඉඳලා සතුටු වෙන එකටයි
විනෝද වෙන එකටයි විතරක් නෙමෙයි.
සමහර වෙලාවට දුක හිතෙන එක,
බය හිතෙන එක...
ඒකටත් තමයි ආදරේ කියන්නේ.
මම සතුටින් හිටියා.
ඒ හැම දේකටම මම ස්තූතිවන්ත වෙනවා.
මට සමාවෙන්න, ඔයා දැක්කේ
මගේ අතහරින්න හදන පැත්ත විතරක් නිසා,
මම පැනලා යන්න හදනවා වගේ ඔයාට පේන්න ඇති.
ජුන් ක්‍යුන්ග්.
බය වෙන්න එපා.
ඔයා මට වඩා
ගොඩක් ශක්තිමත්.
ෂා, මට එකක් අහුවුණා!
අහුවුණා! නියමයි!
ජුන් ක්‍යුන්ග්!
මේක බලන්නකෝ. අපි ගොඩක් ඇල්ලුවා!
හරි.
බය නිසා යටපත් වුණු ඒ බලාපොරොත්තුව අපි හොයාගමු.
මම හිතපු විදිහටම මගේ ජීවිතේ නොගෙවුණත්,
මම ඒ ගැන කලකිරෙන්නේ නෑ.
මම මාවම විශ්වාස කරන්න තීරණය කළා.
මම එහෙම තීරණය කරපු මොහොතෙම,
මට මේක තේරුණා.
ඇත්තටම මම...
මොකටද මේ තරම් බය වුණේ?
ඔයා මිරිස් කරල් දෙකක්ම කෑවද? පරිස්සමින්, සැරයි හොඳේ.
ඔයා ඒක කෑවද?
අම්මෝ, මට වෙච්ච දෙයක්.
මට දෙයක් කියන්න තියෙනවා.
මම කසාද බදින්න යන්නේ...
දෝ හ්‍යුන්ව.
කොහොමත් හා කියන්නනේ හිටියේ,
ඇයි ඉතින් මුල ඉඳලම බැරි වුණේ?
ඔයා දන්නවනේ
ඒක මට කොච්චර අමාරු වුණාද කියලා.
ඒ කාලේ... ඒ හැඟීම් ඇත්තටම තිබුණා.
ඉතින් මොකද වුණේ...
ඒ හැඟීම්වලට?
ම්ම්... කෑදරකමද මන්දා?
අර ඩයමන්ඩ් මුද්ද මගේ ඇහැට වදිනවානේ.
මම කොච්චර කල්පනා කරත්,
ඔයාව නොවඳින්න එක හේතුවක්වත්
මට හොයාගන්න බෑ.
ජූ දෝ හ්‍යුන්.
ඔයා මාව බදිනවද?
පොඩ්ඩක් ඉන්න.
ඔයා මේ මට ප්‍රොපෝස් කරනවද?
ඔව්.
මට ඔයාව බදින්න ඕනේ,
ජුන් ක්‍යුන්ග්.
මට ඒ දවස් මතක් වෙනවා.
ෂෝ එක ඉවර වුණාම, ඔයා මාත් එක්ක එළියට එනවා.
ඒක මැනේජර්ගේ රස්සාවනේ.
ඉතින්, කොහොමද?
ඔයා කොරියාවට ගියේ හේතුවක් ඇතුවනේ. දැන් කොහොමද තත්වේ?
ලේසි නෑ.
ඇයි ඒ?
ඔයා ඕක ගොඩක් ආසාවෙන් නේද හිටියේ?
සමහරවිට වෙන කෙනෙක් මට වඩා ඒකට ආස ඇති.
යුන් ජූ.
ඔයා කිව්වනේ මෙහේ ඔයාට හුස්ම ගන්න අමාරුයි කියලා.
ඔයා ගියේ ජීවත් වෙන්න ඕන හින්දා.
මොකද මේ කරන්නේ?
අද ඔයාගේ උපන්දිනේ, ඒත් ඔයා තනියම බොනවද?
මට ඔයාව මතක් වෙනවා, ඇනා.
ඔයාට ඕන වෙලාවක ආයේ එන්න පුළුවන්.
මෙහෙත් ඔයාට පවුලක් ඉන්නවනේ.
මම ඉන්නවනේ.
ස්තූතියි, ඇනා.
ඩැනියෙල්.
කොහොමද?
විනෝදයි.
නෑ,
ඒක නෙවෙයි.
මම...
කසාද බදින එක ගැන...
ජුන් ක්‍යුන්ග්ව.
ම්ම්...
මම හිතන්නේ මට ඒක ප්‍රශ්නයක් නෑ.
අම්මා වුණත් කැමති වෙයි.
අපි...
දැනට අම්මට නොකියා ඉමුද?
හරි.
හොඳයි.
ඒ ගැන...
මමම අම්මට කියන්නම්.
සුබ පැතුම්,
තාත්තේ.
කලින් කියන්න බැරි වුණාට සමාවෙන්න.
ජුන් සෝව බලාගත්තට ස්තූතියි.
ඔයාට අවුලක් නැද්ද?
මේ... ඔයාට ඇඳේ නිදාගන්න පුළුවන්නේ.
මට මේක හොඳයි. මම මෙතන නිදාගන්නම්.
හරි, එහෙනම් මාත් ඔයාලා එක්කම නිදාගන්නවා.
මේක හරියට යාළුවොත් එක්ක ට්‍රිප් එකක් ආවා වගේ.
ඔව්.
අද රෑ නම් අපිට
ගොඩක් කාලෙකට මතක තියෙයි.
මේක මෙහෙම ඉවර වෙනවට මම ආස නෑ.
එහෙනම්...
අපි මේක ඉවර නොකර ඉමු.
හරිද?
එහෙනම්... අපි තව
එක බියර් එකක් ගාණේ බොමුද?
මාත් එනවා. මාත් එනවා.
හරි, මම අරන් එන්නම්.
තාත්තේ, තාම නිදි නැද්ද?
නින්ද යන්නෑ.
ඔයාට?
මටත් එහෙමයි.
ඇයි ඔයාලා නැගිටලා?
ළඟපාතක නිදාගන්න පාටක් නෑ වගේ.
අපි කතාවකට සෙට් වුණා.
ඔයා ඒවා ගෙනියන්න නේද හැදුවේ?
තව තියෙනවා.
චියර්ස්. චියර්ස්.
සුබ පැතුම්.
ඊළඟ සෙමෙස්ටර් එකේ ඔයා උගන්වනවා කියලා ආරංචියි.
හේ ඔන් ඒක ගැන කියව කියවමයි හිටියේ.
ආ...
ස්තූතියි.
ඔයා දැන් ලොකු ළමයෙක් වගේ.
මම හිතුවේ ඔයා දෝ හ්‍යුන්ට විහිළු කරයි කියලා,
එයා ගැන පසුතැවෙන්න වෙයි වගේ කතාවක් කියයි කියලා.
මම පොඩි ළමයෙක්ද එහෙම කියන්න?
මම ඉස්සර...
මේ වගේ දේවල් ගැන වද වුණා.
ජුන් ක්‍යුන්ග්
ලස්සනයි, බුද්ධිමත්, හැමදේම එයාට තිබුණා,
ඒත් එයාට තාම හරියන කෙනෙක් හම්බුණේ නෑනේ කියලා මම වද වුණා.
ජුන් සෝ ගැන නම්,
එයා කඩවසම්, කරුණාවන්තයි,
ඒත් එයා තාම එයා ඇත්තටම කැමති දේ හොයාගෙන නෑනේ කියලා මම වද වුණා.
බැලින්නම්,
ඒ හැමදේම බොරු බයක් විතරයි.
සුබ පැතුම් දුවේ.
ස්තූතියි.
ජුන් සෝ, දිගටම ඔයාගේ උපරිමය කරන්න.
හරි.
මම ඔයාලා දෙන්නටම ගොඩක් ණයගැතියි.
මම ඔයාලා වෙනුවෙන් ලොකු දෙයක් කළේ නෑනේ.
මේ වගේ රෑක...
අම්මත් අපිත් එක්ක හිටියා නම් කියලා හිතෙනවා.
කරුණාකර ගිණුම සහ ශේෂය පරීක්ෂා කර,
ඔබට අවශ්‍ය ගනුදෙනුව තෝරාගන්න.
ශේෂය: වොන් 260,000යි
කරුණාකර කාඩ්පත ලබාගන්න.
පැය 24 පුරා ක්‍රියාත්මක ATM
ඔබේ දේවල් සියල්ල ගත්තාදැයි බලන්න.
අපගේ සේවාව භාවිතා කළාට ස්තූතියි.
මුදල් ආපසු ගැනීම
ලබාගත් මුදල: වොන් 5,000,000යි
මාධ්‍ය අධ්‍යයන අංශය, මහාචාර්ය චෝයි සුන්ග් මින්
ජුන් සෝ පොඩි කාලේ අපි මෙතනට නිතරම ආවා.
මෙතන සුප් එක මාර රහයි.
ආ, ඇත්තටමද?
අපි මෙතනින් වාඩි වෙමු.
ජුන් ක්‍යුන්ග්?
චැන්ග් සික්? ගොඩ කාලෙකින් නේද.
කොහොමද ඉතින්? වරදක් නෑ...
මේ කවුද?
ආ...
මගේ බෝයිෆ්‍රෙන්ඩ්.
මම මැරි කරන්න ඉන්න කෙනා.
හෙලෝ.
ජුන් ක්‍යුන්ග් මං ගැන කියලා තියෙනවද?
එයා කිව්වා එයාගේ පන්තියේ හිටපු කෙනෙක් පාදිලි කෙනෙක් වුණා කියලා.
නිකන්ම... "පන්තියේ කෙනෙක්" විතරද?
ඔව්.
මට හිතෙන්නේ...
එයා ඔයාට ඇත්තටම ආදරෙයි, දෝ ජුන්.
මම දෝ හ්‍යුන්. ජූ දෝ හ්‍යුන්.
ආ, සොරි වෙන්න ඕනේ.
එයා ඔයාට ඇත්තටම ආදරෙයි වගේ,
දෝ හ්‍යුන්.
එයා මාව අඳුන්නල දුන්නේ පන්තියේ යාළුවෙක් කියලනේ.
හරි.
ඔයා හැමදේම දැනගන්න ඕනේ නෑනේ.
ඔව්, ඒක හොඳයි.
වැඩිය දන්නේ නැති තරමට හොඳයි.
මෙන්න ඔයාලගේ කෑම. ආ, ස්තූතියි.
තෑන්ක්ස්.
මම ඔයාට වෙන පල්ලියක පාදිලි කෙනෙක් ගන්න දෙන්නේ නෑ.
ඔයා මොකක්ද මේ කියන්නේ?
ඔයාගේ වෙඩින් එක තියෙන්නේ අපේ පල්ලියේ. වෙන කතා නෑ.
මට නම් ඒක මරු.
දන්නවනේ, මේ දවස්වල හෝල් හොයාගන්න අමාරුයි.
ආ... ආ, වොන් යොන්ග්?
මම ළඟදී මේ පැත්තේ පදිංචියට ආවා.
ඇත්තද? ෂෝක්නේ.
මේ ඉන්නේ මෙහේ පල්ලියේ ෆාදර්.
එයා මගේ පන්තියේ යාළුවෙක්.
මේ ඉන්නේ මගේ බෝයිෆ්‍රෙන්ඩ්.
අඳුරගන්න ලැබීම සතුටක්.
මටත් එහෙමයි.
ඒත්...
ඔයාව මට පුරුදු පාටයි.
ඔව්...
මටත් හිතෙනවා මම ඔයාව දැකලා තියෙනවා කියලා.
කඩේකදී වගේ... ඔයාට පොලිස් රෙකෝඩ් එකක් එහෙම තියෙනවද?
මට මතකවත් නෑ,
අර පෝක් කට්ලට් එක ගියේ කටටද නැත්තම් නහයටද කියලා.
මම මෙහේ පොඩි හරි වැරැද්දක් කළොත්,
මට බඩුම තමා.
දැන්ද ඕක තේරුණේ?
මට ෂුවර් නෑ මම මේ වගේ තත්වෙක කසාද බඳින එක හරිද කියලා.
එහෙනම් නවත්තලා දාන්න.
ඒයි, මට එහෙම කරන්න බෑ.
අපේ අනාගතේ තියෙන්නේ එතන.
ඔයා මාරයිනේ.
ඉතින්... අපේ දෙවෙනියාට,
ඔයා කැමති දුවෙක්ටද පුතෙක්ටද?
මේ මොකද මේ එකපාරටම?
මම නම් කියන්නේ... දෙවෙනියා දුවෙක්.
ඊටපස්සේ පුතෙක්.
කවුද තීරණය කළේ "ඊටපස්සේ" කෙනෙක් ගැන?
එහෙනම් අපි එක දෙයක් ගැන හරි එකඟ වුණානේ.
දෙවෙනියා දුවෙක්.
කවුද එකඟ වුණේ?
මම? නෑ, නෑ.
ජින් හෝ,
ඔයාට තව වෙලා යනවද?
විනාඩියක් දෙන්න.
දැන් ඉවරයි.
අනේ මන්දා, මේක නිකන් අමුතුයි වගේ.
එළියට එන්නකෝ. මම කියන්නම් කොහොමද කියලා.
මේක කැතයි නේද?
ඔව්, ඒක හරිම අමුතුයි.
අනේ මන්දා.
මොකක් හරි ප්‍රශ්නයක්ද?
ඉක්මන් කරන්නකෝ. මට හරිම අපහසුයි වගේ.
මට හරිම අපහසුයි. ඉක්මන් කරන්න.
හරි, ඉන්නකෝ.
මම එනවා.
සරල සතුටක්
සමහර වෙලාවට අපිව පුරවලා දානවා
අපිට දැනෙන්නත් කලින්ම.
ඔන්න එහෙනම්.
සාමාන්‍ය විදිහට ජීවත් වෙන එකම, අපේ පාඩුවේ ඉන්න එකම,
ප්‍රමාණවත් වුණා...
ජීවිතේ සම්පූර්ණයි කියලා දැනෙන්න.
මම බලාපොරොත්තු වුණේ නෑ,
එහෙම නැත්නම් මීට වඩා දෙයක් පැතුවේ නෑ.
ඒත් ජීවිතේ...
පුදුම දේවල් සිද්ධ කරනවා
අපි හිතන්නෙවත් නැති වෙලාවක අපි ඉස්සරහටම ගෙනත් දානවා.
ඔසප් වෙන එක පරක්කු වුණ නිසා මම හිතුවේ...
ඔයාට දුක හිතුණද?
මම පොඩි බලාපොරොත්තුවක හිටියේ.
ඒත් ඇත්තටම මෙහෙම වුණාම,
දුකට වඩා මට බය හිතුණා.
හදිස්සියක් නෑනේ.
අපි තාම වෙඩින් එක ගත්තෙත් නෑනේ.
ඇත්තම කිව්වොත්,
මම ඒ වෙනුවෙන් ලොකුවට මහන්සි වුණේ නෑ.
මම ඇත්තටම ඕනකමකින් උත්සාහ කළා නම්...
ඒත්...
එහෙම නැත්නම්...
මගේ මොකක් හරි අවුලක්ද?
ඔයාගේ මොන අවුලක් තියෙන්නද?
මම නාරිවේද වෛද්‍යවරියක්නේ.
මට වයස 38 යි,
මේ මගේ පළවෙනි දරු උපත වෙනවනේ.
අපි...
නිකමට වගේ චෙක් කරලා බලමුද?
අපේ හොස්පිට්ල් එකෙන්මද? ඒක ටිකක් හරි නෑ වගේ.
එහෙනම් අපි වෙන තැනකට යමු.
අපි දෙන්නම එකට ගිහින් චෙක් කරගමු.
ඇයි ඔයත් එන්නේ? ඔයාගේ කිසිම ප්‍රශ්නයක් නෑනේ.
ජෝඩුවක් වුණාම එහෙම තමයි.
දෙන්නම යන්න ඕනේ.
කඳු පාරක් නිසා, ඉක්මනටම කළුවර වැටෙනවා.
පරිස්සමෙන් යන්න.
හරි.
ස්තූතියි. ගිහින් එන්නම්.
ඔබ ඇමතූ අංකය ප්‍රතිචාර නොදක්වයි...
මෙයාට කෝල් එකක්වත් ආන්සර් කරන්න බැරි තරම් මොන වැඩකද ඉන්නේ?
හෙලෝ.
කොහෙද ඉන්නේ?
කැම්පස් එකේ, වෙන කොහේ ඉන්නද.
අදත් පරක්කු වෙනවද?
ප්‍රොෆෙසර්ට අර රිසර්ච් එක හම්බුණානේ, මතකද?
එයා මට කිව්වා වැඩේ ඉවර වෙනකම්ම උදව් කරන්න කියලා.
ප්‍රොෆෙසර් මට කතා කරනවා.
මම එද්දි රෑ වෙයි, ඔයා කලින් නිදාගන්න.
බුදු සරණයි.
ඔව්, මම දැන් මේ ප්ලාසා එකේ ඉන්නේ.
ආ, හරි හරි.
ඒයි, ඉක්මන් කරන්න. තව එකයි.
තව එක ඩ්‍රින්ක් එකක් ගමු.
අර තියෙන්නේ කාර් එක. හරි.
යමු අපි.
ඔබ ඇමතූ අංකය භාවිතයේ නොපවතී.
ජා යොන්ග්.
ජා යොන්ග්!
ඇයි ෆෝන් එක ආන්සර් කළේ නැත්තේ? මම ඔයාව හෙව්වා.
ඔයා මෙතන මොකද කරන්නේ?
ජා යොන්ග්.
මේ...
ඔයාට හොඳයිද?
මම කොහෙද ඉන්නේ කියලා මම දන්නේ නෑ.
මට එකපාරටම මතක නැති වුණා
මම මෙතන මොනවද කර කර හිටියේ කියලා...
මට හුඟක් බය හිතුණා.
මට හිතුණේ කොහොම හරි ගෙදර යන්න ඕනේ කියලා විතරයි.
මට ඕනේ වුණේ ආපහු ඔයා ගාවට එන්න...
ඒත් මම කොහෙද ඉන්නේ කියලා මම දන්නේ නෑ,
ගෙදර යන්නේ කොහොමද කියලවත් මම දන්නේ නෑ.
දැන් ප්‍රශ්නයක් නෑ.
මට සමා වෙන්න.
මට එන්න ටිකක් පරක්කු වුණා.
මේක කළුවරයිනේ, ඒකයි ප්‍රශ්නේ.
පාරත් කළුවරයි, ගස් ඔක්කොම එක වගේ පේන්නේ.
ඕනම කෙනෙක්ට පාර පැටලෙන්න පුළුවන්. නෑ...
මම කිව්වේ...
අපි මෙහෙට ආවට පස්සේ මම මේ කැලේට ආදරේ කළා.
මම හැමදාම මේ පාරේ ඇවිදගෙන ගියා.
ඉතින් කොහොමද මට...
කොහොමද මට පාර අමතක වුණේ?
ඔයාගේ රිපෝට්ස් නම් හොඳයි.
දරු පිළිසිඳ ගැනීමකදී ගැටලුවක් වෙන්න විදිහක් නෑ.
ඇත්තටමද? ලොකු දෙයක්.
දැක්කනේ? මම කිව්වේ ඔක්කොම හොඳින් සිද්ධ වෙයි කියලා.
ඒත්...
මිස්ටර් දෝ හ්යුන්, ඔයාගේ රිපෝට්ස් වල...
ඔව්?
මට කණගාටුයි කියන්න...
ප්‍රතිඵලය සෘණාත්මකයි.
සෘණාත්මකයි කියන්නේ?
ඒකෙන් මොකක්ද අදහස් වෙන්නේ?
ඒ කියන්නේ දරුවන් ලැබීමේ හැකියාවක් නෑ.
එහෙම වෙන්න බෑනේ.
ඇත්තෙන්ම, කිසිම දෙයක් 100% ක් ස්ථිරයි කියන්න බෑනේ.
අපි...
ඒ කියන්නේ,
මට දැනටමත් දරුවෙක් ඉන්නවනේ.
දරුවෙක් ඉන්නවා?
ඔයාගේ හෝමෝන මට්ටම ගොඩක් අඩුයි.
FSH මට්ටම එක්ක බැලුවාම පේන්න තියෙන්නේ,
ශුක්‍රාණු හට නොගන්නා තත්ත්වයක් තියෙනවා වගේ.
ඒ කියන්නේ මේක උපතින්ම ආපු තත්ත්වයක්.
ඔයාට ෂුවර්ද?
මම කිව්වා වගේ, කිසිම දෙයක් 100% ක් ස්ථිරයි කියන්න බෑ.
වඩාත්ම හොඳ දේ තමයි ජාන පරීක්ෂණයක් කරලා බලන එක.
මම නම් කියන්නේ,
දරුවාගේ අම්මත් එක්ක කතා කරලා බලන්න කියලයි.
දෝ හ්යුන්.
දෝ හ්යුන්?
මම ඇතුළට එනවා.
සමා වෙන්න.
ඔයා කතා කරනවා මට ඇහුණේ නෑ.
සමා වෙන්න. මම නිසානේ...
එහෙම කියන්න එපා.
ඩැනියෙල්...
මගේ පුතා.
මම ආයේ මොකුත් චෙක් කරන්න යන්නේ නෑ.
එහෙම කරන්න ඕනෙත් නෑ.
අපිට පුළුවන් මෙහෙම දෙයක් වුණේ නෑ වගේ ඉන්න.
නෑ, ඇත්තටම මොකුත් වුණේ නෑනේ.
කවුරුත් නොදන්න තාක් කල් ප්‍රශ්නයක් නෑ.
එහෙම නේද?
ඩැනියෙල්...
මගේ පුතා.
ඔව්.
ඩැනියෙල් ඔයාගේ පුතා.
මට පොරොන්දු වෙන්න, ජුන් ක්යොන්ග්.
කවදාවත් කාටවත්...
අද වුණ දේ ගැන දැනගන්න තියන්න එපා.
හරි.
කවුරුත් දන්නේ නැත්නම් ප්‍රශ්නයක් වෙන එකක් නෑ.
පියානෝ වාදනය - පියානෝ වාදක ඉම් යුන් ජු
ඉම් යුන් ජු.
මම කල්පනා කර කර හිටියේ ඔයා ආපහු කොරියාවට ඇවිත්
කරන පළවෙනි වැඩේ මොකක් වෙයිද කියලා.
ඇඩ් එකකින් පටන් ගනී කියලා නම් හිතුවේ නෑ.
කවුද ඉස්සෙල්ලාම කතා කළේ?
ඔයාද නැත්නම් දෝ හ්යුන්ද?
ඒකෙන් වැඩක් තියෙනවද?
අපි නොදන්න අය නෙවෙයිනේ.
අපි දෝ හ්යුන්ටත් ආගන්තුකයෝ නෙවෙයි,
ඒත් එයා කවදාවත් අපෙන් එහෙම උදව් ඉල්ලලා නෑ.
ඒයි. අපි එයා වගේ නෙවෙයිනේ.
ඒ වුණාට... ඔයාට හොඳයිද?
මොනවා ගැනද?
මට ආරංචි වුණා දෝ හ්යුන් කසාද බඳිනවා කියලා.
කවුද කිව්වේ?
ජුන්ග් හූන්.
මම දවස් දෙකකට කලින් එයා එක්ක කතා කළා.
ඔයා දැනගෙන හිටියේ නැද්ද?
ඉතින් ඔයා බඳින්න යනවා.
ඔයා ඇවිත් ඉන්නේ මට සුබ පතන්න නෙවෙයි වගේ.
ඔයාට මොකක්ද ඕනේ?
මම හිතුවේ පොඩි උත්සාහයක් අරන් බලන්න කියලා.
මොකක් ගැනද?
මම මේ පැත්තට පදිංචියට එනවා.
මොකක්?
මම දැනටමත් තැනක් හොයාගත්තා.
ලබන මාසේ මම මෙහෙට එනවා.
ඇත්තම කිව්වොත්...
කසාදයක් කියන්නේ එච්චර ලොකු දෙයක් නෙවෙයි.
ඔයා දන්නවනේ, දෝ හ්යුනුයි මමයි වෙන් වුණේ ඩැනියෙල් අපි මැද්දේ ඉද්දිමයි.
අනික තාම ඒක සිද්ධ වුණෙත් නෑනේ.
ඔයා ඇත්තටම මොකක්ද මේ කරන්න හදන්නේ?
ඔයා මගේ තැන හිටියා නම්, ඔයා මොකද කරන්නේ?
කොහොමත් මට දිනන්න බැරි නම්...
හැමදේම විනාශ කරලා දාන්න හිතෙන්නේ නැද්ද?
මිනිස්සුන්ගේ හැඟීම් සෙල්ලමක් කියලද ඔයා හිතන්නේ?
ඩැනියෙල් එයාගේ තාත්තා ළඟින් ජීවත් වුණොත්, එයා ගොඩක් සතුටු වෙයි.
ඩැනියෙල් වෙනුවෙන්...
මීට වඩා ආත්මාර්ථකාමී තීරණයක් වුණත් මම ගන්නවා.
දෝ හ්යුන් හිතන්නේ මොකක්ද කියලා ඔයා දන්නෙවත් නෑනේ.
එයාගේ පුතා ළඟට එනවා නම් එයා අනිවාර්යයෙන්ම කැමති වෙයි.
මට දෙයක් අහන්න තියෙනවා.
ඩැනියෙල් කියන්නේ ඇත්තටම දෝ හ්යුන්ගේ පුතෙක්ද?
මොකක්?
ඩැනියෙල් ඇත්තටම එයාගේ ලේ නෑකම තියෙන දරුවෙක්ද?
මම තව තවත් ප්‍රසිද්ධ වෙනවා විතරයි,
මීටත් වඩා ඉහළට යයි.
එහෙම වුණොත්, පීඩනය එල්ල වෙන්නේ ඔයාට.
ඔයාට සුබ පතන්න මගේ කිසිම අදහසක් නෑ.
ඔයා මේවා කරන්නේ
මට ඔයාව අතාරින්න ඕන නිසා නේද?
ඔයා මහ මෝඩයෙක්...
බය වෙන්න එපා.
අපි මේ ආවේ ඔක්කොම හොඳින්ද කියලා බලන්න විතරයි.
මට ඇත්තටම ඕනේ වුණේ ඔයා සතුටින් ඉන්නවා දකින්න.
මම හිතුවේ ඔයා ළඟ මටත් සතුටින් ඉන්න පුළුවන් වෙයි කියලා.
ඒත්... මට එහෙම පුළුවන් වෙයි කියලා හිතෙන්නේ නෑ.
ඔයා ඇත්තටම එහෙම හිතනවා ද?
ඩැනියෙල් ඔයාගේ පුතා නෙවෙයි වෙන්න ඇති කියලා?
ඔයාට කැමති වුණ එක...
මම දඬුවම් විඳින්න ඕන වරදක් ද?
ඇයි ඔයා එහෙම කළේ?
ඔයා පොරොන්දු වුණා නේද...
මුකුත් කියන්නේ නෑ කියලා.
මම දන්නවා මම වැරදියි, ඒත්...
මට නිකන්...
මට ඕන වුණේ එයා මාව නවත්තගන්නවා නම් කියලා.
💜💜සිංහල පරිවර්තනය : සුලෝචනා ජයකොඩි💜💜